ส.กีฬาคนพิการ แจกเงินอัดฉีดเอเชียนพาราเกมส์ 1.2 ล้านบาท
สมาคมกีฬาคนพิการแห่งประเทศไทยฯ มอบเงินอัดฉีดให้นักกีฬาคนพิการทีมชาติไทยและ คณะจากชุดสู้ศึกกีฬาเอเชียนพาราเกมส์ ครั้งที่ 3 ที่อินโดนีเซีย รวมเบ็ดเสร็จ 1,218,000 บาท ชูเกียรติ สิงห์สูง นายกสมาคมฯ เดินหน้าลุยต่อในศึกอาเซียนพาราเกมส์ ปีหน้า 2562 ที่ฟิลิปปินส์ เตรียมเรียกนักกีฬาเก็บตัวเร็วๆนี้ พร้อมตั้งเป้าทำเหรียญทองให้ได้ไม่น้อยกว่าเดิม,นายชูเกียรติ สิงห์สูง นายกสมาคมกีฬาคนพิการแห่งประเทศไทยฯ เปิดเผยว่า สำหรับการแข่งขันเอเชียน พาราเกมส์ ครั้งที่ 3 ที่ประเทศอินโดนีเซีย ซึ่งจบลงไปเรียบร้อยแล้วก่อนหน้านี้ ต้องถือว่าทัพนักกีฬาคนพิการทีมชาติไทยของสมาคมกีฬาคนพิการแห่งประเทศไทยฯ ทำผลงานได้อย่างยอดเยี่ยม สามารถทำได้ 16 เหรียญทอง 24 เหรียญเงิน 39 เหรียญทองแดง มากกว่าเมื่อ 4 ปีที่แล้วที่เกาหลีใต้,ทางสมาคมได้จัดงานเลี้ยงฉลองความสำเร็จ ไปเมื่อวันเสาร์ที่ผ่านมา ที่สโมสรกองทัพบก โดยได้รับเกียรติจากคุณหญิงปัทมา ลีสวัสดิ์ตระกูล กรรมการโอลิมปิกสากล และนายกสมาคมกีฬา แบดมินตันแห่งประเทศไทยฯ มาร่วมแสดงความยินดีกับความสำเร็จของนักกีฬาคนพิการทีมชาติไทยในครั้งนี้ พร้อมด้วยนายมนต์ชัย โชคไพบูลย์กิจ รองกรรมการผู้จัดการใหญ่บริษัท โรงงาน ฟุตบอลไทยสปอร์ตติ้งกู๊ด จำกัด ในฐานะผู้สนับสนุนชุดฝึกซ้อมและแข่งขันสำหรับนักกีฬาคนพิการ,นายกสมาคมกีฬาคนพิการแห่งประเทศไทยฯ กล่าวต่อว่า ในส่วนของทางสมาคมมีการมอบเงินเป็นขวัญถุงเพื่อเป็นกำลังใจให้กับนักกีฬา เจ้าหน้าที่ และผู้ฝึกสอนที่อยู่ในสังกัดของสมาคมกีฬาคนพิการแห่งประเทศไทยฯอีกด้วย โดยมีการมอบเงินให้นักกีฬาทุกชนิดกีฬาและโค้ชรวม 242 คน เป็นเงินคนละ 4,000 บาท รวมเป็นเงิน 968,000 บาท พร้อมมอบทองมูลค่า 2 บาท เป็นเงิน 40,000 บาท รวม 160,000 บาทให้ผู้จัดการ 4 ชนิดกีฬา มี เทเบิลเทนนิส, วีลแชร์เรซซิ่ง-กรีฑา, ยิงปืน, วีลแชร์ฟันดาบ ส่วนอีก 7 ชนิดกีฬาที่ไม่ได้เหรียญทอง มีแบดมินตัน, โบว์ลิ่ง, วีลแชร์บาสเกตบอล, ว่ายน้ำ, วีลแชร์เทนนิส, ยกน้ำหนัก และยิงธนูมอบเงินให้ผู้จัดการทีม 15,000 บาท รวมเป็นเงินทั้งหมด 90,000 บาท รวมเงินรางวัลพร้อมทอง เบ็ดเสร็จ 1,218,000 บาท,สำหรับรายการต่อไปทางสมาคม จะเตรียมความพร้อมเพื่อสู้ศึกอาเซียนพาราเกมส์ในปีหน้า ปี 2562 ที่ฟิลิปปินส์ สำหรับเมื่อปีที่แล้ว ในอาเซียน พาราเกมส์ เมื่อปี 2560 เป็นรอยต่อของการเปลี่ยนคณะกรรมการบริหารสมาคมฯชุดใหม่ แต่ครั้งนี้ ทุกอย่างเข้าที่แล้ว เรามีเวลาวางแผนการทำงานและเตรียมความพร้อมของนักกีฬาเพื่อก้าวไปสู่ความสำเร็จ โดยจะพยายามรักษาเหรียญทองที่เคยทำได้ และจะมีการเรียกนักกีฬาเก็บตัวฝึกซ้อมต่อไป นายชูเกียรติกล่าว,อนึ่ง สำหรับผลงานของสมาคมกีฬาคนพิการแห่งประเทศไทยฯ ในการแข่งขันกีฬาเอเชียนพาราเกมส์ ครั้งที่ 3 ที่ประเทศอินโดนีเซีย ทำได้ 16 เหรียญทอง 24 เหรียญเงิน 39 เหรียญทองแดง ดังรายละเอียด ตามชนิดกีฬาดังนี้ เทเบิลเทนนิส 6 เหรียญทอง 6 เหรียญเงิน 7 เหรียญทองแดง, วีลแชร์เรซซิ่ง 6 เหรียญทอง 4 เหรียญเงิน 7 เหรียญทองแดง, ยิงปืน 2 เหรียญทอง 2 เหรียญเงิน 1 เหรียญทองแดง, วีลแชร์ฟันดาบ 1 เหรียญทอง 5 เหรียญเงิน 3 เหรียญทองแดง, กรีฑา แขน-ขา 1 เหรียญทอง 1 เหรียญทองแดง, แบดมินตัน 4 เหรียญเงิน 5 เหรียญทองแดง, ว่ายน้ำ 3 เหรียญเงิน 8 เหรียญทองแดง, โบว์ลิ่ง แขน-ขา 4 เหรียญทองแดง, วีลแชร์บาสเกตบอล 1 เหรียญทองแดง, ยกน้ำหนัก 1 เหรียญทองแดง และวีลแชร์เทนนิส 1 เหรียญทองแดง.
สมาคมกีฬาคนพิการแห่งประเทศไทยฯ มอบเงินอัดฉีดให้นักกีฬาคนพิการทีมชาติไทยและ คณะจากชุดสู้ศึกกีฬาเอเชียนพาราเกมส์ ครั้งที่ 3 ที่อินโดนีเซีย รวมเบ็ดเสร็จ 1,218,000 บาท
ชูเกียรติ สิงห์สูง,สมาคมกีฬาคนพิการแห่งประเทศไทย,เอเชียนพาราเกมส์ 2018,นักกีฬาคนพิการทีมชาติไทย